Η **Αγγελική Λάμπρη** (Ιωάννινα, 29 Δεκεμβρίου 1974) είναι Ελληνίδα ηθοποιός. Έγινε γνωστή στο ευρύ κοινό από το ρόλο της *Αγγέλας*  *Ιωακειμίδου* στην κωμική σειρά του Mega Channel *Στο Παρά Πέντε* όπου πρωταγωνίστησε τις σεζόν 2005-2007. Ακολούθησαν πρωταγωνιστικοί ρόλοι σε σειρές όπως *Γοργόνες* και *Η Οικογένεια Βλάπτει* ενώ κινηματογραφικά έχει λάβει μέρος στις ταινίες *Βασίλισσα Μαϊμού*, *Το μαντολίνο του λοχαγού Κορέλι*, *Η Κληρονόμος* και *Νήsos 2: Το κυνήγι του χαμένου θησαυρού*.

Πρώτα Χρόνια
------------

Γεννήθηκε στις 29 Δεκεμβρίου του 1974 στα Ιωάννινα όπου και μεγάλωσε. Σε ηλικία 18 ετών εγκαταστάθηκε στην Αθήνα με σκοπό να σπουδάσει υποκριτική, ξεκινώντας τις σπουδές της στη Δραματική Σχολή Αθηνών του Γιώργου Θεοδοσιάδη. Το 1994, κι ενώ ακόμη ήταν ακόμη φοιτήτρια στο τρίτο έτος, έκανε την πρώτη της εμφάνιση στην τηλεόραση στη κοινωνική σειρά του ANT1 *Οι Αγνοημένοι*, υποδυόμενη μία τρόφιμο του ψυχιατρείου της σειράς έχοντας βασικό ρόλο σε τρία επεισόδια. Την επόμενη χρονιά έλαβε μέρος στο τελευταίο επεισόδιο της σειράς του Πάνου Κοκκινόπουλου *Ανατομία ενός εγκλήματος*, *Έκπτωτος Άγγελος*. Ακολούθησε ο ρόλος της *Κατερίνας* στη σειρά της ΕΤ1 *Η Λυγερή* το 1995.

Βιογραφία
---------

Τη σεζόν 1999-2000 πρωταγωνίστησε σε δύο τηλεοπτικές σειρές και στο θέατρο. Συγκεκριμένα ήταν μέρος του καστ της σατιρικής σειράς του Alpha TV *Τσα!*, με πρωταγωνιστές τους Σάκη Μπουλά και Γιάννη Ζουγανέλη, ενώ παράλληλα υποδύθηκε την *Άτζι* στην κωμική σειρά της Ελένης Μαβίλη *Baby style* στο ίδιο κανάλι. Την ίδια σεζόν συμμετείχε στην παράσταση του Εθνικού Θεάτρου *Η αυλαία πέφτει*. Το 1999 έκανε το κινηματογραφικό της ντεμπούτο, πρωταγωνιστώντας στην ταινία *Βασίλισσα Μαϊμού*. Το 2001 συμμετείχε σε casting για την χολιγουντιανή παραγωγή *Το μαντολίνο του λοχαγού Κορέλι* που επρόκειτο να γυριστεί στην Ελλάδα. Τελικά πήρε το ρόλο μίας Ιταλίδας πόρνης στο καστ της ταινίας, κάνοντας τη δεύτερη συμμετοχή της στον κινηματογράφο. Στην τηλεόραση ακολούθησαν συμμετοχές στις σειρές Άκρως Οικογενειακόν, *Κρεσέντο* και Η τράπεζα.

Τη σεζόν 2002-2003 υποδύθηκε την *Ντιάνα* στη δραματική σειρά του Μανούσου Μανουσάκη *Η αγάπη ήρθε από μακριά* στον ANT1. To 2003 έκανε μία guest εμφάνιση στην κωμική σειρά *Λίστα γάμου* στο πλευρό του Γιάννη Μπέζου. Το 2004 υποδύθηκε τη Βουλγάρα νοσοκόμα *Γιορτάνγκα* σε ένα επεισόδιο της κωμικής σειράς του Γιώργου Καπουτζίδη *Σαββατογεννημένες*. Τη σεζόν 2004-2005 έκανε διάφορες εμφανίσεις στη δραματική σειρά *Ξέχασέ με*. Ακολούθησε ο ρόλος που την κατέστησε ιδιαίτερα αναγνωρίσιμη στο ευρύ κοινό, αυτός της *Αγγελικής Ιωακειμίδου* στην κωμική σειρά του Γιώργου Καπουτζίδη *Στο Παρά Πέντε*. Εκεί από το 2005 μέχρι το 2007 υποδύθηκε ένα από τα πέντε μέλη της γνωστής τηλεοπτικής παρέας που ανέλαβε να εξιχνιάσει μία δολοφονία. Τη σεζόν 2007-2008 πρωταγωνίστησε μαζί με τη Λίνα Σακκά στη ρομαντική κομεντί του Mega Channel *Γοργόνες*. Την τηλεοπτική περίοδο 2009-2010 υποδύθηκε τη *Χριστίνα Τράμπαλη*, κόρη της οικογένειας της τηλεοπτικής σειράς *Η Οικογένεια Βλάπτει*. Το 2011 πρωταγωνίστησε στο δεύτερο μέρος της ταινίας Νήsos, *Νήsos 2: Το κυνήγι του χαμένου θησαυρού*.

Επέστρεψε τηλεοπτικά το 2018, μετά από αρκετά χρόνια απουσίας, κάνοντας μία guest εμφάνιση στον πέμπτο κύκλο της κωμικής σειράς του Alpha TV *Το σόι σου*. Τη σεζόν 2019-2020 υποδύθηκε τη *Μάρθα Φαναριώτη* στον πρώτο κύκλο της σειράς εποχής του ANT1 *Άγριες Μέλισσες*. Τον Δεκέμβριο του 2020 έγινε γνωστό πως πρόκειται να λάβει μέρος στον όγδοο κύκλο του reality επιβίωσης *Survivor Greece*. Για τις ανάγκες των γυρισμάτων εγκαταστάθηκε στη Δομινικανή Δημοκρατία. Αποχώρησε από το παιχνίδι μετά από 15 ημέρες τον Ιανουάριο του 2021.

Προσωπική Ζωή
-------------

### Σχέσεις και οικογένεια

Το 2005 ξεκίνησε τη σχέση της με τον σκηνοθέτη Αντώνη Αγγελόπουλο. Τον Δεκέμβριο του 2012 ήρθε στον κόσμο η κόρη του ζευγαριού, Ευτυχία.

Τον Απρίλιο του 2019 ανακοινώθηκε ο χωρισμός της μετά από 14 χρόνια κοινής πορείας.

### Κοινωνική ευαισθησία

Στις 29 Ιανουαρίου του 2021, η ίδια μαζί με τις ηθοποιούς Τζένη Μπότση και Λουκία Μιχάλα, στα πλαίσια του ελληνικού #MeToo, κατήγγειλαν δημόσια τον ηθοποιό και σκηνοθέτη Κώστα Σπυρόπουλο για σεξουαλική παρενόχληση κατά τη διάρκεια θεατρικής οντισιόν το 1995 σε παράσταση του σκηνοθετούσε ο ίδιος.

Φιλμογραφία
-----------

### Τηλεόραση

| Έτος | Τίτλος Προγράμματος | Κανάλι | Ρόλος | Σημειώσεις |
| --- | --- | --- | --- | --- |
| 1994 | Οι Αγνοημένοι | ΑΝΤ1 | τρόφιμος αναμορφωτηρίου | 3 επεισόδια |
| 1994-1995 | Η Λυγερή | ΕΤ1 | Κατερίνα | Πρωταγωνιστικός Ρόλος |
| 1995 | Ανατομία ενός εγκλήματος | ANT1 | Αγγελική | Επεισόδιο: "Έκπτωτος άγγελος" |
| Πειρασμός | MEGA |  | Guest εμφάνιση |
| 1999-2000 | Τσα | ALPHA | διάφοροι ρόλοι | Βασικό Καστ |
| Baby Style | Άτζι | Πρωταγωνιστικός Ρόλος |
| 2000 | Φύγαμε | MEGA |  |  |
| 2001 | Άκρως Οικογενειακόν | ANT1 | σερβιτόρα | 1 επεισόδιο |
| 2001-2002 | Κρεσέντο | STAR |  | 3 επεισόδια |
| 2002 | Η τράπεζα | MEGA | Βούλα | 1 επεισόδιο |
| 2002-2003 | Η αγάπη ήρθε από μακριά | ANT1 | Ντιάνα | Πρωταγωνιστικός Ρόλος |
| 2003 | Λίστα γάμου | ΝΕΤ | Βούλα | 2 επεισόδια |
| 2004 | Σαββατογεννημένες | MEGA | Γιορτάνγκα | 1 επεισόδιο |
| 2004-2005 | Ξέχασέ με | ALPHA | Λίλυ | 10 επεισόδια |
| 2005-2007 | Στο Παρά Πέντε | MEGA | Αγγέλα Ιωακειμίδου | Πρωταγωνιστικός Ρόλος |
| 2007-2008 | Γοργόνες | Καλλιρρόη | Πρωταγωνιστικός Ρόλος |
| 2009-2010 | Η Οικογένεια Βλάπτει | Χριστίνα Τράμπαλη | Πρωταγωνιστικός Ρόλος |
| 2010 | Αλλού ξημερωμένοι | SIGMA | Χλόη | 1 επεισόδιο |
| 2018 | Το σόι σου | ALPHA | Στέλλα Τσολακίδου | Επεισόδιο: "Η νύφη του Βορρά" |
| 2019-2020 | Άγριες Μέλισσες | ΑΝΤ1 | Μάρθα Φαναριώτη | 20 επεισόδια |
| 2020-2021 | Survivor Greece | ΣΚΑΪ | Η Ίδια | Διαγωνιζόμενη | 32η θέση |

### Κινηματογράφος

| Έτος | Τίτλος Κινηματογραφικής Ταινίας | Ρόλος |
| --- | --- | --- |
| 1999 | *Βασίλισσα Μαϊμού* | Έλσα |
| 2001 | *Το μαντολίνο του λοχαγού Κορέλι* | πόρνη |
| 2009 | *Η Κληρονόμος* | γυναικολόγος |
| 2011 | *Νήsos 2: Το κυνήγι του χαμένου θησαυρού* | Χαρά |

Θεατρογραφία
------------

| Έτος | Τίτλος Θεατρικής Παράστασης | Χώρος |
| --- | --- | --- |
| 1999-2000 | Η αυλαία πέφτει | Εθνικό θέατρο |
| 2006-2008 | Η θεία απ' το Σικάγο | Θέατρο Ήβη |
| 2008-2009 | Το σ' αγαπώ δεν είναι ντεμοντέ | Θέατρο Ιλίσια-Ντενίση |
| 2009-2010 | Δρόμος Μακρύς | Θέατρο Ορφέας |
| 2011-2012 | Είδα τον Χάρη με τα μάτια μου | Διαφοροι Χωροι/Περιοδεια |
| 2013-2014 | Googlare το μεσάνυχτα | Θέατρο Shamone |
| 2017-2018 | Γοργόνες και Μάγκες | Θέατρο Broadway |
| Η Αλίκη στη Χώρα των Γευμάτων | Θέατρο Άνεσις |
| 2018-2019 | Σ'αγαπώ αλλά... | Θέατρο Ράδιο Σίτυ/Περιοδεία |
| 2022 | Δεσποινίς Τζούλια | Μέγαρο Μουσικής Αθηνών |

Παραπομπές
----------

1. ↑  «VIDEO: Η Αγγελική Λάμπρη στην πιο προκλητική σκηνή της καριέρας της στη σειρά του ANT1 Οι Αγνοημένοι». thestival.gr. 6 Αυγούστου 2013. Ανακτήθηκε στις 28 Φεβρουαρίου 2021.
2. ↑  «Αγγελική Λάμπρη: Το αστρονομικό ποσό για τον ρόλο της στο «Μαντολίνο του Λοχαγού Κορέλι» [βίντεο]». iefimerida.gr. 11 Μαρτίου 2020.  Text "url-" ignored (βοήθεια); H παράμετρος `|url=` είναι κενή ή απουσιάζει (βοήθεια); `Η παράμετρος |access-date=` χρειάζεται `|url=` (βοήθεια)
3. ↑  «Αγγελική Λάμπρη: Το ασύλληπτο ποσό που πήρε για τον ρόλο της Ιταλίδας πόρνης στο Μαντολίνο του Λοχαγού Κορέλι». thetoc.gr. 11 Μαρτίου 2020. Ανακτήθηκε στις 28 Φεβρουαρίου 2021.
4. ↑  «"Σαββατογεννημένες" και "Στο Παρά Πέντε": ηθοποιοί που εμφανίστηκαν και στις δύο σειρές!». thinkdrops.gr. 15 Φεβρουαρίου 2017. Αρχειοθετήθηκε από το πρωτότυπο στις 24 Ιουνίου 2021. Ανακτήθηκε στις 28 Φεβρουαρίου 2021.
5. ↑  «Αγγελική Λάμπρη: «Το «Παρά πέντε» άλλαξε τις ζωές όλων μας»». gossip-tv.gr. 14 Δεκεμβρίου 2019. Ανακτήθηκε στις 28 Φεβρουαρίου 2021.
6. ↑  «Τι περνάνε κι αυτές οι γοργόνες». womenonly.gr. 6 Νοεμβρίου 2007. Ανακτήθηκε στις 28 Φεβρουαρίου 2021.
7. ↑  «Το σόι σου: Η Αγγελική Λάμπρη στο σημερινό επεισόδιο». Thess24. 13 Νοεμβρίου 2018. Ανακτήθηκε στις 15 Νοεμβρίου 2018. [*νεκρός σύνδεσμος*]
8. ↑  «Η Αγγελική Λάμπρη για τις "Άγριες Μέλισσες" και την "Μάρθα"». antenna.gr. 9 Μαρτίου 2020. Ανακτήθηκε στις 28 Φεβρουαρίου 2021.
9. ↑  «Αγγελική Λάμπρη: Οι πρώτες δηλώσεις μετά την αποχώρηση από το Survivor - «Πρέπει να έχασα 4-5 κιλά»». protothema.gr. 13 Ιανουαρίου 2021. Ανακτήθηκε στις 28 Φεβρουαρίου 2021.
10. ↑  «Γέννησε η Αγγελική Λάμπρη!». tlife.gr. 9 Δεκεμβρίου 2012. Ανακτήθηκε στις 28 Φεβρουαρίου 2021.
11. ↑  «Αγγελική Λάμπρη: Χώρισε από τον επί 14 χρόνια σύντροφό της [Εικόνες]». thetoc.gr. 1 Απριλίου 2019. Ανακτήθηκε στις 28 Φεβρουαρίου 2021.
12. ↑  «Τζένη Μπότση, Αγγελική Λάμπρη και Λουκία Μιχαλά καταγγέλλουν τον Κώστα Σπυρόπουλο για σεξουαλική παρενόχληση». iefimerida.gr. 29 Ιανουαρίου 2021. Ανακτήθηκε στις 28 Φεβρουαρίου 2021.
13. ↑  «Αγγελική Λάμπρη». *unstage.gr*. Ανακτήθηκε στις 15 Φεβρουαρίου 2021.